《怀贤诗·韩学士菼》
清代·徐元文

矫矫韩学士，高视薄浮壒。寡虑泊无营，立言道所赖。

痛饮非徒然，寄赏不在外。物情任回遹，揽古意自泰。

心清白雪照，兴逸朱霞会。

作者简介：（1634—1691）江南昆山人，字公肃，号立斋。徐乾学弟。顺治十六年殿试第一，授修撰。康熙间历官国子监祭酒、翰林院掌院学士、左都御史，官至文华殿大学士。二十九年，以乾学子侄在籍招权竞利事牵连，休致归里。有《含经堂集》。